Diari Oficial de la Generalitat Valenciana


Sumari del DOGV 9422, del 07-09-2022 (2022/7988)

RESOLUCIÓ de 16 d'agost de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Carmen Fajardo Muñoz per la Generalitat. EIP 118/2017.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9422

Data del DOGV
:   07-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7988


Data del document
:   16-08-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 d'agost de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Carmen Fajardo Muñoz per la Generalitat. EIP 118/2017. [2022/7988]  
Antecedents de fet  
Mitjançant un escrit remés per la directora territorial de Benestar Social de Castelló, s'ha donat trasllat en aquesta conselleria de documentació relativa a l'herència de Carmen Fajardo Muñoz, amb DNI-NIF núm. \*\*\*\*205\*\*, morta a Vila-real (Castelló) el dia 24 d'octubre de 2013, sense haver atorgat testament i empadronada a l'Ajuntament de Borriana.  
Amb data 5 de juny de 2018 el director general del Sector Públic, Model Econòmic i Patrimoni va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 13 de juny de 2018 el director general del Sector Públic, Model Econòmic i Patrimoni va signar una resolució de terminació d'investigació prèvia i incoació de l'expedient de declaració administrativa d'hereus abintestat de la causant a dalt indicada, que es va publicar en el Diari Oficial de la Generalitat Valenciana de 4 d'octubre de 2018 i es va exposar en el tauler d'edictes de l'Ajuntament de Borriana de l'11 d'octubre al 23 de novembre de 2018.  
Investigat el cabal relicte, sobre la base de la rendició de comptes aportada per la Direcció Territorial de Benestar Social de Castelló i aprovada pel Jutjat de Primera Instància i Instrucció núm. 2 de Vila-real, amb data 11 de maig de 2022, es dona trasllat a l'Advocacia General de la Generalitat, per a emissió d'un informe preceptiu, de la proposta de resolució d'acceptació, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 23 de maig de 2022, es rep un informe la consideració jurídica tercera del qual estableix que si bé s'ha seguit la tramitació prevista en el Decret 20/2019, ha d'advertir-se que el seu article 6.1 estableix que: «El termini màxim per a la resolució del procediment serà d'un any»; tenint en compte que l'acord d'incoació d'aquest procediment es va adoptar el 13 de juny de 2018, ha transcorregut el termini fixat en aquest precepte, per la qual cosa el procediment hauria caducat.  
Amb data 25 de maig de 2022 se signa per la directora general de Sector Públic i Patrimoni una resolució de caducitat del procediment.  
Amb data 27 de maig de 2022, es va dictar un nou acord d'incoació, publicat en el Diari Oficial de la Generalitat Valenciana 9366 de 21 de juny de 2022, en la pàgina web d'aquesta conselleria, en el tauler d'edictes de l'Ajuntament de Vila-real del 30 de maig al 20 de juny de 2022, en el de Borriana del 30 de maig al 29 de juny de 2022 i en el de Traiguera del 30 de juny de 2022 al 30 de juliol de 2022.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 84 i 95.3 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de Carmen Fajardo Muñoz i adjudicar-li béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels següents béns:  
- Finca núm. 1367 de Traiguera, CRU: 32693534011683, inscrita en el Registre de la Propietat de Sant Mateu, 1a inscripció, foli 184, llibre 10 del terme municipal de Traiguera, tom 100 de l'Arxiu. Casa al carrer Baix, núm. 18, composta de planta baixa i un pis. Titularitat en règim de guanys amb el seu cònjuge Manuel Salas Beltrán.   
- Compte en Bankia amb saldo, a data 3 de març de 2019, de 7.413,3 ?.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del a causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
En el cas del bé immoble que integra el cabal relicte, procedir a alienar-lo.  
  
Sisé  
Una vegada liquidada l'herència, aprovar, amb informe previ de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 16 d'agost de 2022.- La directora general del Sector Públic i Patrimoni: Isabel Castelló García.